section_heading: Pozitivne i negativne strane
paragraph_text: Negativna strana je ta što svu klasifikaciju i označavanje u ovakvim sustavima rade korisnici, zbog toga te baze i opisi resursa nisu konzistentne niti potpuno točne. Velika većina korisnika su potpuni laici što se tiče klasifikacije pojmova, a ne postoji propisan standardni set ključnih riječi (poznat još i pod nazivom kontrolirani vokabular) koji se mora koristiti. Tada se događaju problemi s tagovima koji su preopširni, pojam nije u hijerarhijskom odnosu s ostalim pojmovima ili je resurs klasificiran osobnim rječnikom,a ne općenitim rječnikom. Također, mogu se napraviti pogreške pri pisanju, pojava sinonimije (više riječi ima isto značenje), polisemija (jedna riječ ima više značenja), skraćenica i sl. Kasnije pretraživanje baze može (a i ne mora) dati bolje rezultate nego pretraga tražilicama, koje ne razumiju značenja riječi. Pojavio se i problem spama i spam-programa koji su u travnju 2007.godine aktivirali softver koji je otvarao račune na bookmarking servisima i promovirao njihove web stranice tagirajući ih puno puta preko različitih korisničkih imena. Servisi su implementirali anti-spam programe kako bi se zaštitili u ovakvim situacijama.